Document ID: 31985R1096

KOMISSION ASETUS (ETY) N:o 1096/85,
annettu 29 päivänä huhtikuuta 1985,
rehuseoksiksi jalostetulle rasvattomalle maidolle ja vasikoiden rehuksi tarkoitetulle rasvattomalle maitojauheelle myönnettävää tukea koskevista yksityiskohtaisista säännöistä annetun asetuksen (ETY) N:o 1725/79 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan talousyhteisön perustamissopimuksen,
ottaa huomioon maito- ja maitotuotealan yhteisestä markkinajärjestelystä 27 päivänä kesäkuuta 1968 annetun neuvoston asetuksen (ETY) N:o 804/68(), sellaisena kuin se on viimeksi muutettuna asetuksella (ETY) N:o 591/85(), ja erityisesti sen 10 artiklan 3 kohdan,
sekä katsoo, että
komission asetuksen (ETY) N:o 1725/79() 8 artiklan 3 kohdassen, sellaisena kuin se on viimeksi muutettuna asetuksella (ETY) N:o 101/85(), säädetään, että tukea saavien laitosten on annettava kuukausittain selvitys tulleista ja lähteneistä tuotteista; tässä selvityksessä on oltava tiedot käytetyn rasvattoman maidon tai rasvattoman maitojauheen rasva-ainepitoisuudesta; on tarpeen säätää, että kyseisten laitosten, jotka eivät käytä rehujen valmistukseen neuvoston asetuksen (ETY) N:o 986/68(), sellaisena kuin se on viimeksi muutettuna asetuksella (ETY) N:o 2128/84(), 2 artiklan 1 kohdan e ja f alakohdassa tarkoitettua osittain kuorittua rasvatonta maitojauhetta, ei tarvitse toimittaa tätä tietoa, ja
tässä asetuksessa säädetyt toimenpiteet ovat maidon ja maitotuotteiden hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Lisätään asetuksen (ETY) N:o 1725/79 8 artiklan 3 kohtaan kohta seuraavasti:
"Kuitenkin laitosten, jotka eivät käytä asetuksen (ETY) N:o 986/68 2 artiklan 1 kohdan e ja f alakohdassa tarkoitettua rasvatonta maitojauhetta tai mainitun asetuksen 2 artiklan 2 kohdassa tarkoitettua rasvatonta maitoa, ei tarvitse ilmoittaa selvityksessään e ja g kohdassa tarkoitettua rasva-ainepitoisuutta."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 29 päivänä huhtikuuta 1985.

Labels: 17
6